diyata'ako'magpapakamatay mailigtas ko lang ang isa kong alila, ang isang ita, ang isang insik? laking kabulastugan!. ang isa pong magliligtas ani gerardo ay hindi sinisino ang sinasaklolohang napapanganib hindi inuusisa kung ang ililigtas niya ay kamag anak, kauri hindi, hindi siya tumitingin sa kulay ng balat; ang kinukuro niya ay kung nararapat na iligtas ang napapanganib: alalaong baga'kung ito'kinakandili ng katwiran . muling napahalakhak si kapitang memo; ang pagkapoot niya kay gerardo at pagkatigagal sa mga pinagsasabi nito ay nagtatalo sa kanyang loob. iiling iling na sumagot: mga haling na pag iisip! palibhasa'ikaw'bata pa, ay hindi mo kinukuro ang iyong pinagsasabi. napangiti si gerardo; munti na siyang mapa ehem! ibig mo bagang ipakita ko sa iyo ang kaululan ng iyong teoria? ang dagdag ng kapitan na ngayo'nagboses pare. ipagkakapuri ko po, kung inyong mamarapatin.